《赋得粤南四景寿汤学宪 其一 罗浮霁色》
明代·李孙宸

岭外仙山海外来，人间那得此蓬莱。烟霞鸾鹤三峰度，窟宅仙灵上界开。

瀛岛回涵中夜日，斗坛高建半天台。何须王气占南海，已见文星切上台。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。